ประกาศกรมสวัสดิการและคุ้มครองแรงงาน เรื่อง กำหนดหลักเกณฑ์และวิธีการตรวจสุขภาพลูกจ้างและแบบรายงานผลการตรวจสุขภาพลูกจ้างที่ทำงานเกี่ยวกับสารเคมีอันตราย

ประกาศกรมสวัสดิการและคุ้มครองแรงงาน
ประกาศกรมสวัสดิการและคุ้มครองแรงงาน
เรื่อง กำหนดหลักเกณฑ์และวิธีการตรวจสุขภาพลูกจ้าง
และแบบรายงานผลการตรวจสุขภาพลูกจ้างที่ทำงาน
เกี่ยวกับสารเคมีอันตราย[๑]
 

อาศัยอำนาจตามความในข้อ ๑๙ แห่งประกาศกระทรวงมหาดไทย เรื่อง
ความปลอดภัยในการทำงานเกี่ยวกับสารเคมีอันตราย ลงวันที่ ๒๒ สิงหาคม พ.ศ. ๒๕๓๔
อธิบดีกรมสวัสดิการและคุ้มครองแรงงาน
จึงกำหนดหลักเกณฑ์และวิธีการตรวจสุขภาพลูกจ้าง
และกำหนดแบบรายงานผลการตรวจสุขภาพลูกจ้างที่ทำงานเกี่ยวกับสารเคมีอันตราย
ดังต่อไปนี้

๑.
ให้นายจ้างดำเนินการเกี่ยวกับการตรวจสุขภาพลูกจ้างที่ทำงานเกี่ยวกับสารเคมีอันตราย
ดังต่อไปนี้
๑.๑ ตรวจสอบประวัติทางการแพทย์ของลูกจ้างแต่ละคน
รวมทั้งประวัติส่วนตัว ประวัติครอบครัว ประวัติการทำงาน และประวัติการเจ็บป่วย
๑.๒ การตรวจร่างกายทั่วไปของลูกจ้าง เช่น การวัดชีพจร
การหายใจ ความดันโลหิต การตรวจการทำงานของอวัยวะต่าง ๆ และผิวหนัง ระบบประสาท
การเอกซเรย์ปอด รวมทั้งการวัดส่วนสูง ชั่งน้ำหนัก
๑.๓ การตรวจเฝ้าระวังผลกระทบทางชีวภาพของลูกจ้าง
ที่อาจเกิดจากพิษของสารเคมีอันตราย เช่น การตรวจเลือด ปัสสาวะ เนื้อเยื่อ ลมหายใจ
การตรวจสารเคมีอันตรายในเลือด เพื่อทราบถึงความเปลี่ยนแปลง
และความผิดปกติที่เกิดขึ้น
๑.๔
ในกรณีที่พบความเปลี่ยนแปลงหรือความผิดปกติในตัวลูกจ้างให้มีการตรวจวิเคราะห์ทางการแพทย์
ทั้งผลกระทบทางด้านร่างกายและจิตใจ
๑.๕
ตรวจสุขภาพลูกจ้างก่อนที่จะให้ทำงานเกี่ยวกับสารเคมีอันตราย
และให้มีการตรวจอย่างน้อยปีละหนึ่งครั้ง

๒.
แบบรายงานผลการตรวจสุขภาพลูกจ้างที่ทำงานเกี่ยวกับสารเคมีอันตรายให้เป็นไปตามแบบ
สอ. ๔ ท้ายประกาศนี้


ประกาศ ณ วันที่ ๑๗ มิถุนายน ๒๕๓๕
สิทธิ ไชยทองพันธ์
นักบริหาร ๙ รักษาราชการแทน
อธิบดีกรมสวัสดิการและคุ้มครองแรงงาน
[เอกสารแนบท้าย]

๑.
แบบรายงานผลการตรวจสุขภาพลูกจ้างที่ทำงานเกี่ยวกับสารเคมีอันตราย ตามข้อ ๑๙
แห่งประกาศกระทรวงมหาดไทย เรื่อง ความปลอดภัยในการทำงานเกี่ยวกับสารเคมีอันตราย
(แบบ สอ. 4)

(ดูข้อมูลจากภาพกฎหมาย)



























อุษมล/ผู้จัดทำ
๒๒ ธันวาคม ๒๕๕๔


[๑] ราชกิจจานุเบกษา
เล่ม ๑๐๙/ตอนที่ ๑๑๓/ฉบับพิเศษ หน้า ๑๐/๙ กันยายน ๒๕๓๕